Banskobystrická diecéza

Biskupstvo Banská Bystrica alebo Banskobystrická diecéza, v úradnom styku Rímskokatolícka cirkev Biskupstvo Banská Bystrica () je rímskokatolícka diecéza na Slovensku so sídlom v Banskej Bystrici. Na jej čele od 15. decembra 2012 stojí Marián Chovanec.

 História 

Územie terajšieho banskobystrického biskupstva bolo pôvodne súčasťou rozsiahleho ostrihomského arcibiskupstva. Vzhľadom na veľkosť tohoto arcibiskupstvo bolo viac pokusov o vyčlenie menších biskupstiev. Úspešne boli zavŕšené v roku 1776 zásluhou cisárovnej Márie Terézie, kedy vzniklo banskobystrické biskupstvo. Jeho utvorenie schválil spolu so spišským a rožňavským biskupstvom pápež Pius VI. 13. marca 1776 bulou Regalium principum. 

Cisárovná Mária Terézia novovzniknutému biskupstvu dala do vena niekdajšie arcibiskupské panstvo s kaštieľom vo Svätom Kríži nad Hronom (terajší Žiar nad Hronom) a bývalý jezuitský kostol v Banskej Bystrici určila za jeho katedrálu. Patrón katedrálneho kostola sv. František Xaverský sa stal patrónom biskupstva. 

Od 27. júla 2011 do 15. decembra 2012 bola diecéza v stave sede vacante z dôvodu smrti diecézneho biskupa Mons. Rudolfa Baláža. Dňa 28. júla 2011 kolégium konzultorov zvolilo podľa noriem Kódexu kánonického práva za dočasného administrátora diecézy generálneho vikára diecézy Mons. Mariána Bublinca.

Do roku 2024 bolo do banskobystrického biskupského úradu vymenovaných pätnásť biskupov. 

 Biskupi 
 Diecézny biskup 
Aktuálnym diecéznym biskupom je Marián Chovanec. Za biskupa Banskobystrickej diecézy ho vymenoval 20. novembra 2012 pápež Benedikt XVI. Úrad diecézneho biskupa prevzal 15. decembra 2012.

 Doterajší sídelní biskupi a administrátori diecézy 
No.MenoNástup do funkcieUkončenie funkciePoznámka1.František (Peter Pavol Ignác) Berchtold17761793 2.Gabriel Zerdahelyi18001813 3.Anton (Martin) Makay18191823 4.Jozef Belánsky18231843 5.Jozef (Ignác) Rudnyánszky18441850V roku 1850 abdikoval, zomrel v roku 1859 v Bratislave. 6.Štefan Moyzes1850† 5. júl 18697.Zigmund Suppan   Vymenovaný za banskobystrického biskupa v roku 1870, pred konsekráciou sa vzdal biskupstva.8.Arnold (Matej Alojz Vendelín) Stummer18721886 9.Imrich Bende188619. január 1893 10.Karol Rimely6. jún 1893† 13. január 1904 11.Wolfgang Radnai11. júl 190416. december 1920 Po rozpade Rakúsko-Uhorska bol štátom vypovedaný z územia svojho biskupstva a 16. decembra 1920 sa vzdal svojej funkcie. Následne bol menovaný za titulárneho arcibiskupa axomiského.12.Marián Blaha13. november 1920† 21. august 1943 13.Andrej Škrábik21. august 1943† 8. január 1950 sedisvakancia19501968Ján Dechet, ktorého menoval Slovenský úrad pre veci cirkevné za „správcu diecézy“. V zmysle cirkevných zákonov Svätá stolica Jána Decheta exkomunikovala. Ján Dechet uzurpoval správu diecézy až do svojej smrti v apríli 1968.sedisvakancia19681973František Haspra, ktorého vymenoval nitriansky biskup Eduard Nécsey za ordinára s právomocami kapitulného vikára.14.Jozef Feranec19. február 197314. február 1990 rezignoval z dôvodu dosiahnutia kánonického veku15.Rudolf Baláž14. február 1990† 27. júl 2011  sedisvakancia28. júl 201115. december 2012 Diecézu spravoval dočasný administrátor diecézy Marián Bublinec.16.Marián Chovanec15. december 2012  menovaný 20. novembra

 Pomocní biskupi 
V súčasnosti (júl 2024) diecéza nemá pomocného biskupa.

 Prehľad doterajších pomocných biskupov 
 Peter Dubovský od 12. januára 1991 do 30. júla 1997 (zrieknutie sa funkcie z dôvodu dosiahnutia kánonického veku)
 Tomáš Galis od 28. augusta 1999 do 14. februára 2008 (menovanie za biskupa Žilinskej diecézy).

 Návšteva pápeža Jána Pavla II. 
Svätý Otec Ján Pavol II. celebroval 12. septembra 2003 slávnostnú sv. omšu, pri ktorej otvoril diecéznu synodu Banskobystrickej diecézy.

 Sufragánne začlenenie diecézy 
Diecéza bola od svojho vzniku začlenená ako sufragánna diecéza pod Ostrihomskú arcidiecézu. Po rozpade Uhorska a vzniku I. ČSR v roku 1918 vzhľadom na napäté vzťahy medzi Svätou stolicou a vládou trvalo skoro dvadsať rokov, kým sa oficiálne upravilo sufragánne začlenenie diecézy. 2. septembra 1937 Svätá stolica vydala bulu Ad ecclesiastici regimis o vonkajšom ohraničení diecéz a vyňala všetky diecézy Slovenska spod príslušnosti pod Ostrihom a Jáger () a podriadila ich priamo Svätej stolici. 

V roku 1977 bola diecéza začlenená pod novovytvorenú Trnavskú arcidiecézu (od roku 1995 Bratislavsko-trnavská arcidiecéza). Od 14. februára 2008 patrí Banskobystrické biskupstvo pod novovzniknuté metropolitné Bratislavské arcibiskupstvo.

 Dekanáty 
Dekanáty Banskobystrickej diecézy a ich farnosti:

 Banská Bystrica - Katedrála: Badín, Banská Bystrica-Belveder, Banská Bystrica-Fončorda, Banská Bystrica-Katedrála sv. Františka Xaverského, Banská Bystrica-Radvaň
 Banská Bystrica - mesto: Banská Bystrica-Podlavice, Banská Bystrica-Stará Sásová, Banská Bystrica-Sásová, Banská Bystrica-mesto, Donovaly, Riečka, Staré Hory, Tajov, Uľanka
 Banská Štiavnica: Banská Belá, Banská Štiavnica, Podhorie, Svätý Anton, Štefultov, Štiavnické Bane
 Bojnice: Bojnice, Kanianka, Koš, Lazany, Nedožery-Brezany, Nitrianske Pravno, Opatovce nad Nitrou, Tužina
 Detva: Detva, Detvianska Huta, Hriňová, Kriváň, Očová, Stožok, Vígľašská Huta-Kalinka, Zvolenská Slatina
 Krupina: Bzovík, Dolný Badín, Dudince, Hontianske Nemce, Krupina, Litava, Sebechleby, Senohrad, Terany, Čekovce
 Levice: Bátovce, Hontianske Trsťany, Hronské Kosihy, Krškany, Levice-Rybníky, Levice-mesto, Nová Dedina, Pukanec, Santovka, Čajkov, Žemberovce
 Nová Baňa: Brehy, Bzenica, Hliník nad Hronom, Horná Ždaňa, Horné Hámre, Kľak, Nová Baňa, Prochot, Rudno nad Hronom, Sklené Teplice, Tekovská Breznica, Veľké Pole, Vyhne, Žarnovica
 Partizánske: Bystričany, Horná Ves, Kamenec pod Vtáčnikom, Kolačno, Malé Kršteňany, Oslany, Partizánske-mesto, Partizánske-Šípok, Partizánske 3-Šimonovany, Veľké Uherce, Zemianske Kostoľany, Čereňany
 Prievidza: Chrenovec-Brusno, Handlová, Lehota pod Vtáčnikom, Nováky, Prievidza-Veľká Lehôtka, Prievidza-Zapotôčky, Prievidza-mesto, Sebedražie
 Slovenská Ľupča: Brusno, Medzibrod, Podkonice, Poniky, Priechod, Selce, Slovenská Ľupča, Čerín
 Turčianske Teplice: Horná Štubňa, Kláštor pod Znievom, Mošovce, Slovenské Pravno, Socovce, Turčianske Teplice, Turčiansky Michal, Turčiansky Peter, Valča
 Veľký Krtíš: Balog nad Ipľom, Bušince, Dolné Plachtince, Hrušov, Modrý Kameň, Nenince, Olováry, Opatovská Nová Ves, Sklabiná, Veľká Čalomija, Veľký Krtíš, Vinica, Vrbovka, Čebovce, Želovce
 Zvolen: Budča, Dobrá Niva, Kováčová, Sielnica, Sliač, Sása, Tŕnie, Zvolen-Sekier, Zvolen-Západ, Zvolen-mesto
 Šahy: Demandice, Hokovce, Horné Turovce, Ipeľské Predmostie, Plášťovce, Vyškovce nad Ipľom, Šahy
 Žiar nad Hronom: Horná Ves-Farnosť sv. Jána Pavla II., pápeža, Janova Lehota, Jastrabá, Kremnica, Kremnické Bane, Ladomerská Vieska, Lovča, Lovčica-Trubín, Lutila, Nevoľné, Pitelová, Slaská, Trnavá Hora, Žiar nad Hronom, Žiar nad Hronom-Farnosť Sedembolestnej Panny Márie

 Referencie 

 Iné projekty 

 Externé odkazy 
 Oficiálne stránky Banskobystrického biskupstva
 www.catholic-hierarchy.org  neoficiálne stránky s údajmi o všetkých diecézach


Kategória:Rímskokatolícke diecézy na Slovensku
Kategória:Západoslovenská cirkevná provincia
Kategória:Organizácie v Banskej Bystrici